b'\n_START_ARTICLE_\nPigment\n_START_PARAGRAPH_\nPigmenti so kemi\xc4\x8dne spojine, ki odra\xc5\xbeajo le dolo\xc4\x8dene valovne dol\xc5\xbeine vidne svetlobe. So trdne snovi, ki izgledajo obarvano zaradi selektivne absorpcije in odboja svetlobe. Barve ki se odbijajo se zdru\xc5\xbeijo in sestavijo barvo, ki jo vidi \xc4\x8dlove\xc5\xa1ko oko. Pigmenti so lahko naravni (organskega ali anorganskega izvora) ali umetni (kemi\xc4\x8dno sintetizirani)._NEWLINE_V industriji in umetnosti so pigmenti netopne, \xc4\x8dvrste snovi, ki se obi\xc4\x8dajno koristijo v obliki prahu skupaj z vezivi (olje, lepila, laki...) in drugih sestavin (npr. vode). Pigmenti se uporabljajo kot snov, ki daje barvo \xc4\x8drnilu, plasti\xc4\x8dnim in tekstilnim materialom ter \xc5\xbeivilskim in kozmeti\xc4\x8dnim izdelkom._NEWLINE_V biologiji je pigment vsaka snov, ki daje barvo rastlinskim ali \xc5\xbeivalskim celicam kot so klorofil, hemoglobin, melanin. Pomankanje pigmenta melanina pri ljudeh in \xc5\xbeivalih povzro\xc4\x8da albinizem. Pri rastlinah so barve pigmentov lahko zelene (kloroplasti), rde\xc4\x8de (fosfoplasti), oran\xc5\xbene (kromoplasti), brezbarve (levkoplasti). Najpogosteje se pojavlja klorofil, ki je zelene barve. Molekula klorofila je zgrajena iz dveh delov, eden od teh je kompleksna molekula alkohola._NEWLINE_Indigo je rastlinsko barvilo, ki ga uporabljamo za barvanje \xc5\xbee od rimskih \xc4\x8dasov. Pigmente dobimo tudi z mletjem kamnim. Rumeno barvo (okro) dobimo z mletjem \xc5\xbeelezove rude in ultramarinsko modri pigment z mletjem svetlo modrega poldragega kamna lapis lazuli.'